刻刻留意，方有所得。先在心，後在身。在身，則不知手之舞之，足雖蹈之，所謂“一氣呵成”
、“舍己從人”、“引進落空”、“四兩撥千斤”也須知：一動無有不動，一靜無有不靜。視動猶靜，視靜猶動。內固精神，外顯安逸。須要從人，不要從己。從人則活，從己則滯。尚氣者無力，養氣者純剛彼不動，己不動；彼微動，己以動。以己從人，務要知己，乃能隨轉隨接；以己粘人，必須知人，乃能不後不先精神能提得起，則無滯重之虞；粘依能跟得靈，方見落空之妙。往復須分陰陽，進退須有轉合。機由己發，力從人借。